[{"text_idx": "#000006", "text": "La landoj kun plej multe da kongresanoj estas Koreio kun 228 partoprenantoj, Japanio kun 180 partoprenantoj, C\u0302inio kun 126 partoprenantoj (el tiuj 15 el Tajvano kaj 3 el Honkongo), Francio kun 81, Germanio 36, Brazilo 35, Ruslando 31, Pollando 25, Nederlando 24, Usono 22 kaj Hispanio 21."}, {"text_idx": "#000007", "text": "Post la 89a UK en Pekino en 2004, c\u0302i-jara UK estas la kongreso kun la plej granda nombro de la alig\u0302intoj el C\u0302inio. Ni atendis iom pli da kongresanoj el Germanio, sed ne povas diri, kiu estas la kau\u0306zo de la ne tiom multnombra alig\u0302ado el tiu lando."}, {"text_idx": "#000008", "text": "Kiel kutime, la kongreson kunorganizas la surloka LKK kaj la Kongresa Fako de UEA. C\u0302u la kunlaboro okazas senprobleme?"}, {"text_idx": "#000011", "text": "Estas ne juste kompari nekompareblajn urbojn. Des malpli en malsamaj mondopartoj, kun malsamaj kulturoj kaj kutimoj kaj kun tiel enorma grandecdiferenco. Dum en Nitro ni estis la c\u0302efa internacia evento de la urbo en multaj jaroj (almenau\u0306 lau\u0306 la nombro de eksterlandaj gastoj) kaj ricevis amason da subteno de la lokaj au\u0306toritatoj, en Seulo ni estos unu plia internacia evento en la enorma metropolo. Ne eblos malfermi niajn koncertojn al nekongresanoj, c\u0302efe pro la manko de tau\u0306ga loko por tio, kunsiderante la prezon por tio kaj ankau\u0306 la temperaturon en Seulo en tiu semajno. Ni ja planas malfermi la Movadan Foiron kaj la futbalmatc\u0302on al la ekstera publiko. Nepre menciindas ke estos Pontkunveno pri la Reunuig\u0302o de Koreioj en la (sud)korea parlamentejo, tio en si mem donos enorman videblon al nia kongreso, kaj ke en la universitato (kongresejo) dau\u0306re estos studentoj, kiuj vidos Esperanton c\u0302iutage, same kiel la enlog\u0302antoj kaj laborantoj de la kvartalo kie trovig\u0302as la universitato, areo dense log\u0302ata."}, {"text_idx": "#000014", "text": "Kion proponas la kultura-arta programo en la c\u0302efurbo de Koreio?"}, {"text_idx": "#000017", "text": "Dum la UK estos la kutima instruado de Esperanto por komencantoj kaj ankau\u0306 por mezniveluloj, kaj la junulara programo kun diversaj ludoj, per kio oni praktikas la lingvon. Mi rekomendus al la komencantoj spekti iom da IKU-prelegoj kaj ceteraj diskutoj, por ke ili inspirig\u0302u plibonigi sian lingvonivelon, por ke ili konvinkig\u0302u (se tio entute necesos) ke ja eblas flue paroli Esperanton."}, {"text_idx": "#000019", "text": "La somero en Seulo povas esti sufic\u0302e sufoka, varma. Ni konsilas al la kongresanoj porti leg\u0302erajn vestaj\u0302ojn, sunprotektilon kaj trinki amason da akvo."}]